র‍্যালফ ড্রলিংগার এবং তার বাইবেল স্টাডি গ্রুপের সদস্যদের মতে, সমকামিতা এবং একই লিঙ্গের মানুষের মধ্যে বিয়ে ঈশ্বরের দৃষ্টিতে অবৈধ। তারা পুঁজিবাদের পক্ষে, ধর্মগ্রন্থে এর পক্ষেই বলা হয়েছে। কমিউনিজমের বিপক্ষে তারা। বাইবেল থেকেই যদি রাজনীতিকদের শিক্ষা নিতে হয়, তাহলে সমকামীদের কি মৃত্যুদন্ড দেয়া উচিৎ? র‍্যালফ ড্রলিংগার বললেন, ওল্ড টেস্টামেন্টের সব কিছু যে মানতে হবে তা নয়, এটা করা হয়েছিল প্রাচীন ইসরায়েলের জন্য। এটা এখনকার চার্চের জন্য নয়।